Niderlandiyada Pikassoning 20 yil avval o‘g‘irlab ketilgan kartinasi topildi

Pablo Pikasso mo‘yqalamiga mansub "Dori Maar portreti" kartinasi 1999 yilda saudiyalik shayxning yaxtasidan o‘g‘irlab ketilgan, keng miqyosdagi qidiruvlar natija bermagandi. 2015 yilga kelibgina yo‘qolgan san'at asarlarini qidirish bo‘yicha mutaxassis Artur Brend kartina Niderlandiyadagi jinoiy guruhlar qo‘lida ekanligini aniqlagandi.
Yaqinda portretni sotib olgan gollandiyalik biznesmen Brend bilan aloqaga chiqqan va kartinani unga bergan. 
Kartina hozirda 25 million yevroga baholangan, deb xabar berdi "Rossiya 24" telekanali. Ekspertlar uning haqiqiyligini tasdiqlashgan.